b'\n_START_ARTICLE_\nPascal Leclaire\n_START_SECTION_\nSeurajoukkueissa\n_START_PARAGRAPH_\nLeclaire pelasi QMJHL-junioriliigassa Halifax Mooseheadsiss\xc3\xa4 ja Montreal Rocketissa 1998\xe2\x80\x932002. Columbus Blue Jackets kiinnostui Leclairen kyvyist\xc3\xa4, ja varasi h\xc3\xa4net NHL:n varaustilaisuudessa ensimm\xc3\xa4isell\xc3\xa4 kierroksella vuonna 2001. Viel\xc3\xa4 yhden QMJHL-kauden j\xc3\xa4lkeen Leclaire siirtyi Blue Jacketsin farmijoukkueeseen Syracuse Crunchiin AHL:\xc3\xa4\xc3\xa4n. Ennen ty\xc3\xb6sulkua h\xc3\xa4n sai kokeilla parin ottelun verran pelaamista NHL:nkin puolella._NEWLINE_Ty\xc3\xb6sulkukauden j\xc3\xa4lkeen Leclaire nousi Blue Jacketsin kakkosmaalivahdiksi, k\xc3\xa4yden kertaalleen my\xc3\xb6s farmissa. Kes\xc3\xa4ll\xc3\xa4 2006 Marc Denis myytiin Tampa Bay Lightningiin ja kaudeksi 2006-07 Leclaire nousikin Columbuksen ykk\xc3\xb6smaalivahdiksi. Leclaire k\xc3\xa4rsi kuidenkin kauden aikana jalkavammasta ja Fredrik Norrena pelasi enemm\xc3\xa4n pelej\xc3\xa4 kuiten Leclaire._NEWLINE_Kausi 2007\xe2\x80\x932008 oli Leclairelle loistava. H\xc3\xa4n torjui kauden aikana yhdeks\xc3\xa4n nollapeli\xc3\xa4, joka oli uusi Columbuksen enn\xc3\xa4tys. Leclaire oli koko NHL:n nollapelitilastoissa liigan toiseksi paras. Kauden j\xc3\xa4lkeen Columbus teki Leclairen kanssa kolmen vuoden jatkosopimuksen. Leclaire tippui kuitenkin Columbuksen kakkosmaalivahdiksi kaudella 2008\xe2\x80\x932009. Kun Leclaire oli sivussa nilkkavamman takia, tulokasmaalivahti Steve Mason syrj\xc3\xa4ytti h\xc3\xa4net. Loppukaudesta Leclaire kaupattiin Ottawa Senatorsiin toisen kierroksen varausoikeuden kanssa vaihdossa Antoine Vermetteen._NEWLINE_Ottawassa Leclair aloitti ykk\xc3\xb6smaalivahtina. Kausi 2009\xe2\x80\x932010 kuitenkin keskeytyi posken murtumaan. Toivuttuaan siit\xc3\xa4 Leclaire loukkantui uudelleen, kun h\xc3\xa4n sai aivot\xc3\xa4r\xc3\xa4hdyksen kev\xc3\xa4\xc3\xa4ll\xc3\xa4 harjoituksissa.'